12. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ υπ’ αριθ. 82  της 29 Ιουν./11 Ιουλ. 1962 (ΦΕΚ Α΄  101) Περί ασκήσεως του επαγγέλματος της Μαίας της παρά πτυχιούχων Σχολών Μαιών της αλλοδαπής. Λαβόν υπ’ όψιν σχετικήν εισήγησιν του Υφυπουργού Κοινωνικής Προνοίας, αποφασίζει: 1.Πτυχιούχοι Σχολών Μαιών, μόνιμοι κάτοικοι αλλοδαπής και έχουσαι ξένην ιθαγένειαν δύνανται, μετά ενιαύσιον φοίτησιν εις Σχολήν Νοσοκόμων τριετούς φοιτήσεως και πρακτικήν άσκησιν εις Γενικά Νοσοκομεία Αθηνών, Πειραιώς ή Θεσσαλονίκης, να τύχωσι και του πτυχίου της αδελφής νοσοκόμου, πτυχιούχοι δε Σχολών Νοσοκόμων τριετούς φοιτήσεως μόνιμοι κάτοικοι αλλοδαπής και έχουσαι ξένην ιθαγένειαν δύνανται, μετά ενιαύσιον φοίτησιν εις Σχολήν Μαιών και πρακτικήν άσκησιν εις τα Μαιευτήρια Αθηνών «Αλεξάνδρα» ή «Μαρίκα Ηλιάδη» ή εις το Δημόσιον Μαιευτήριον Θεσσαλονίκης, να τύχωσι του πτυχίου της Μαίας. 2.Κατά την πρώτην εφαρμογήν της παρούσης ο χρόνος φοιτήσεως δια την απόκτησιν των κατά την παρ. 1 πτυχίων καθορίζεται εξάμηνος, εφ’ όσον η έναρξις φοιτήσεως πραγματοποιηθή εντός έξ μηνών από της δημοσιεύσεως της παρούσης. Η παρούσα πράξις κυρωθήσεται δια Νόμου, μερίμνη του Υπουργείου Κοινωνικής Προνοίας. 